Facebook is open sourcing dfuse, D language bindings for FUSE | Koransumsel.com
Dara Sonariyanti - 18 Mei 2020
News Reski Mahendra - 31 Mei 2020 Kry Showmax teen halfprys, maar daar’s ’n vangplek | Netwerk24
Deur Petrus Malherbe 22 November 2019 16:32
Showmax is een van die gewildste stromingsdienste in Suid-Afrika. Foto: Verskaf
Die stromingsdiens het sy mobiele plan dié week aangekondig.
Dit is reeds beskikbaar in ander Afrika-markte waarin hy sake doen.
Waar Showmax gewoonlik R99 per maand kos, kos die mobiele plan net R49.
Intekenare kry toegang tot al die inhoud op Showmax, insluitend regstreekse sportuitsendings, maar kan net op een slimfoon daarna kyk.
Die pakket laat ook nie toe dat jy die beeld vanaf jou slimfoon na jou TV beeldsend met byvoorbeeld Google se Chromecast of Apple se AirPlay nie.
Die pakket laat ook net toe dat een toestel geregistreer word. Die normale pakket laat tot vyf toestelle op een rekening toe.
Volgens Niclas Ekdahl, hoof van Connected Video, die afdeling van MultiChoice wat Showmax bedryf, word die stap gedoen om vermaak toegankliker te maak.
MultiChoice het onlangs sy tussentydse resultate vir die ses maande tot einde September bekend gemaak. Daarvolgens het sy aantal intekenare op stromingsdienste soos Showmax met ’n stewige 48% toegeneem.
Volgens Ekdahl sal Showmax se nuwe mobiele pakket veral sport en plaaslike reekse aan ’n wyer gehoor beskikbaar stel.
Showmax beplan om later vandeesmaand wedstryde van die Engelse Premierliga regstreeks uit te saai.
Meer oor: Multichoice | Showmax | Tegnologie | Televisie | Stromingsdienste | Vermaak